

**Projektas**

**PANEVĖŽIO RAJONO SAVIVALDYBĖS TARYBA**

**SPRENDIMAS**

**DĖL PANEVĖŽIO RAJONO SAVIVALDYBĖS 2024–2026 METŲ NUSIKALTIMŲ PREVENCIJOS IR KONTROLĖS PROGRAMOS PATVIRTINIMO**

2024 m. vasario 15 d. Nr. T-

Panevėžys

Vadovaudamasi Lietuvos Respublikos vietos savivaldos įstatymo 6 straipsnio 34 punktu, Viešojo saugumo stiprinimo ir plėtros programa, patvirtinta Lietuvos Respublikos Seimo 2023 m. birželio 22 d. nutarimu Nr. XIV-2088 „Dėl viešojo saugumo stiprinimo ir plėtros programos patvirtinimo“, Saugios savivaldybės koncepcija, patvirtinta Lietuvos Respublikos Vyriausybės 2011 m. vasario 17 d. nutarimu Nr. 184 „Dėl saugios savivaldybės koncepcijos patvirtinimo“, Savivaldybės taryba n u s p r e n d ž i a:

Patvirtinti Panevėžio rajono savivaldybės 2024–2026 metų nusikaltimų prevencijos ir

kontrolės programą (pridedama).

.

Lina Daubarienė

2024-01-25

PATVIRTINTA

Panevėžio rajono savivaldybės tarybos

2024 m. vasario 15 d.

sprendimu Nr. T-

**PANEVĖŽIO RAJONO SAVIVALDYBĖS 2024–2026 METŲ NUSIKALTIMŲ PREVENCIJOS IR KONTROLĖS PROGRAMA**

**I SKYRIUS**

**BENDROSIOS NUOSTATOS**

1. Panevėžio rajono savivaldybės 2024–2026 metų nusikaltimų prevencijos ir kontrolės programa (toliau – Programa) parengta vadovaujantis Viešojo saugumo stiprinimo ir plėtros programa, patvirtinta Lietuvos Respublikos Seimo 2023 m. birželio 22 d. nutarimu Nr. XIV-2088 „Dėl viešojo saugumo stiprinimo ir plėtros programos patvirtinimo“, Saugios savivaldybės koncepcija, patvirtinta Lietuvos Respublikos Vyriausybės 2011 m. vasario 17 d. nutarimu Nr. 184 „Dėl saugios savivaldybės koncepcijos patvirtinimo“ ir kitais teisės aktais, reglamentuojančiais nusikaltimų prevenciją.

2. Programa – prevencinis veiklos planas, nustatantis jos tikslus, uždavinius ir priemones jiems pasiekti bei šios veiklos vykdymo nuoseklumą.

3. Šios Programos pagrindinis tikslas – didinti nusikaltimų prevencijos ir kontrolės Panevėžio rajono savivaldybėje veiksmingumą.

4. Siekiant veiksmingai mažinti su nusikalstamumu susijusius nesaugumo veiksnius, būtina ir toliau vykdyti kompleksinę nusikalstamų veikų ir kitų teisės pažeidimų prevenciją.

5. Nusikaltimų prevencija ir kontrolė gali būti sėkminga, jeigu joje aktyviai bendradarbiauja visi socialiniai subjektai – teisėsaugos institucijos, viešojo administravimo institucijos, nevyriausybinės organizacijos, gyvenamųjų vietovių bendruomenės, gyventojai.

6. Pagrindinės Programoje vartojamos sąvokos:

**Nusikaltimų prevencija** – poveikio nusikalstamumui priemonė, kuria siekiama užkirsti kelią nusikaltimams, nustatant ir pašalinant bendrąsias nusikaltimų priežastis bei sąlygas, taip pat individuliai veikiant asmenis, kurie linkę daryti nusikaltimus ar ateityje gali tapti nusikaltėliais arba nusikaltimų aukomis.

**Nusikaltimų kontrolė** – poveikio nusikalstamumui priemonė, kuria siekiama mažinti nusikalstamumą ir neleisti viršyti socialiai priimtino lygmens aktyviais teisėsaugos institucijų veiksmais ir teisinio baudžiamojo poveikio priemonėmis, taip pat aktyviomis administracinėmis, ekonominėmis, socialinėmis, kitokio pobūdžio priemonėmis.

Nusikaltimų prevencija ir kontrolė yra viena kitą papildančios poveikio nusikalstamumui priemonės ir kartu sudaro visaapimantį būdų, metodų, priemonių kompleksą, kurio tikslas – mažinti nusikalstamumą, todėl Programoje šios sąvokos dažniausiai vartojamos kartu.

**II SKYRIUS**

**NUSIKALSTAMUMO TENDENCIJOS**

2023 metais Panevėžio rajone gauti 6 175 gyventojų kvietimai (2022 m. – 5 649; 2021 m. – 6 535), susiję su policijos pareigūnų pagalbos (veiksmų) reikalingumu (telefonu „112“). Užregistruoti 703 pranešimai apie įvykius (2022 m. – 775; 2021 m. – 567), dėl kurių pradėti ikiteisminiai tyrimai dėl nusikalstamų veikų padarymo.

Panevėžio rajone registruotų nusikalstamų veikų ištyrimas yra 2023 m. – 63,5 proc.; 2022 m. – 52,8 proc.; 2021 m. – 53,2 proc.; 2020 m. – 60,3 proc.; 2019 m. – 54,8 proc., 2018 m. – 52,8 proc. Lyginant pranešimų skaičių dėl nusikalstamų veikų, 2023 m. yra stebimas pranešimų skaičiaus nedidelis didėjimas, palyginti su 2022 m., tačiau nežymus pranešimų skaičiau mažėjimas palyginti su 2021 m. (dėl karantino ir epideminės situacijos pasaulyje).

Panevėžio miesto ir rajono PK pareigūnai 2023 m. Panevėžio rajone reagavo į 681 (2022 m.– 637; 2021 m. – 596) pranešimą dėl smurto artimoje aplinkoje. Iš jų: 188 (2022 m. – 255; 2021 m. – 107) nusikalstamos veikos atvejai, kai smurtas artimoje aplinkoje pasitvirtino ir to pagrindu buvo pradėti ikiteisminiai tyrimai.

Atkreiptinas dėmėsis, kad nuo 2023-07-01 įsigaliojo Lietuvos Respublikos apsaugos nuo smurto artimoje aplinkoje įstatymo Nr.XI-1425 nauja redakcija, kur yra numatytas apsaugos nuo smurto artimoje aplinkoje orderis – prevencinė apsaugos priemonė, kuri skirta smurto artimoje aplinkoje pavojų patiriančiam asmeniui apsaugoti ir kuria pilnametis smurto artimoje aplinkoje pavojų keliantis asmuo įpareigojamas laikinai išsikelti iš gyvenamosios vietos, jeigu jis gyvena kartu su smurto artimoje aplinkoje pavojų patiriančiu asmeniu, nesilankyti šio asmens gyvenamojoje vietoje, nesiartinti prie jo ir kartu su juo gyvenančių pilnamečių asmenų ir (ar) vaikų, nebendrauti, neieškoti ryšių su jais.

Panevėžio miesto ir rajono PK pareigūnai laikotarpyje nuo 2023-07-01 iki 2023-12-31 Panevėžio rajono gyventojams išdavė 161 apsaugos nuo smurto artimoje aplinkoje orderį (Raguvos seniūnijoje – 8; Ramygalos seniūnijoje – 14; Upytės seniūnijoje – 3; Smilgių seniūnijoje – 5; Karsakiškio seniūnijoje – 18; Naujamiesčio seniūnijoje – 13; Velžio seniūnijoje – 28; Paįstrio seniūnijoje – 9; Miežiškių seniūnijoje – 11; Vadoklių seniūnijoje – 16; Krekenavos seniūnijoje – 15; Panevėžio seniūnijoje – 21).

Taip pat viena iš vyraujančių nusikalstamų veikų rūšių yra turtinė veika, t. y. vagystės iš gyvenamųjų ar negyvenamųjų namų, ūkinių, pagalbinių patalpų bei automobilių, sukčiavimo atvejai įsigyjant prekes internetu, sukčiavimo būdu pasisavinant banko duomenis („mama, padariau eismo įvykį“ ir kitais būdais) Stebima tendencija, kad pranešimų skaičius dėl turtinių nusikalstamų veikų, pavyzdžiui, vagysčių, padidėja sezono metu, t. y. pavasarį, kai dažniau lankomasi soduose, vasarnamiuose ar nuolat negyvenamose sodybose, tačiau turtinės nusikalstamos veikos pasibaigus epideminei situacijai persikėlė į internetą.

2023 metais dėl turtinių nusikalstamų veikų Panevėžio rajono 12 seniūnijų gauti 897 pranešimai (2022 m. – 717; 2021 m. – 612), tačiau pradėtų ikiteisminių tyrimų skaičius išlieka panašus, t. y. 2023 m. – 169 (2022 m. – 177; 2021 m. – 122). Pranešimų skaičiaus didėjimas galimas dėl bendruomenės pareigūnų skatinimo gyventojus pranešti pagalbos telefonu „112“ ar internetu ,,ePolicija.lt“ apie galimą turtinę nusikalstamą veiką, nors žala nebuvo padaryta ar ji nežymi.

Eismo saugumo užtikrinimo prevencija išlieka vienas iš svarbiausių prevencinės veiklos elementų vykdomoje prevencinėje veikloje. 2023 m. Panevėžio miesto ir rajono PK buvo gautas 1 831 pranešimas dėl eismo saugumo (2022 m. – 1 584; 2021 m. – 1 476). Pranešimų skaičiaus didėjimui daro įtaką per Panevėžio rajoną einantis magistralinis kelias „Via Baltica“, kuris turi įtakos eismo saugumo rodikliams Ramygalos, Panevėžio, Paįstrio seniūnijose, taip pat keliai, esantys šalia Panevėžio miesto, bei Panevėžio rajono bendruomenių ar aktyvių Panevėžio rajono gyventojų pranešimai apie galimai neblaivius vairuotojus, įtartinai vairuojančius ir keistai manevruojančius su transporto priemone.

Policijos pareigūnai ir Panevėžio rajono gyventojai didele grėsme įvardija nepilnamečių nusikalstamumą. Pagrindinė nepilnamečių nusikalstamumo priežastis – jų nepriežiūra, interneto erdvėje atsirandančios žalingos pagundos. Didesnis policijos pareigūnų dėmesys skiriamas nusikalstamoms veikoms, susijusiomis su narkotinėmis medžiagomis, jų vartojimu, vagystėmis, nusikalstamomis veikomis viešosiose vietose.

**III SKYRIUS**

**NUSIKALTIMŲ PRIEŽASTYS IR SĄLYGOS**

8. Gyventojų saugumas ir jo būklė vertinama pagal:

8.1. nesaugumo veiksnius (nusikalstamumą, eismo įvykius, vaikų ir jaunimo teisių pažeidimus, smurtą šeimoje ir t. t.);

8.2. rizikos grupes (vaikai ir paaugliai, socialiai remtini asmenys, socialinės rizikos asmenys (iš įkalinimo įstaigų grįžę asmenys), asocialūs asmenys, neturintys gyvenamosios vietos asmenys);

8.3. rizikos vietas (gyvenamieji namai, kiti pastatai, gatvės, parkai, aikštės, švietimo, kultūros įstaigos, jų teritorijos ir kt.).

9. Pagrindinės nusikaltimų priežastys Panevėžio rajono savivaldybėje:

9.1. apsvaigimas nuo alkoholio, narkotinių ar psichotropinių medžiagų;

9.2. nepakankama tėvų ar globėjų įtaka vaikų ir jaunimo pasirinkimui užsiimti prasminga ir turininga veikla;

9.3. socialiai remtinų asmenų veiksmai;

9.4. žmonių neužimtumas (nedarbas);

9.5. ribotos valstybės galimybės teikti socialinę pagalbą labiausiai socialiai pažeidžiamoms rizikos grupėms, kuriose patiriama fizinė ir psichologinė prievarta, smurtas.

**IV SKYRIUS**

**PROGRAMOS TIKSLAI IR UŽDAVINIAI**

10. Programos tikslas – kompleksiškai planuoti ir koordinuoti nusikaltimų prevencijos priemones, susijusias su gyventojų saugumo stiprinimu ir saugios Panevėžio rajono savivaldybės aplinkos kūrimu. Vykdyti veiksmingą nusikalstamumo prevenciją Panevėžio rajono savivaldybėje, galinčią mažinti nusikalstamumo lygį.

11. Programos uždaviniai:

11.1. skatinti Savivaldybės institucijų iniciatyvas, sprendžiant viešojo saugumo užtikrinimo ir saugios gyvenamosios aplinkos klausimus;

11.2. plėsti Savivaldybės, teisėsaugos institucijų, nevyriausybinių organizacijų ir bendruomenės bendradarbiavimą, taikant įvairias bendradarbiavimo formas;

11.3. socialiai kryptingai užimti vaikus, plėtojant laisvalaikio veiklos formų įvairovę, didinant mokyklos nelankančių bei socialiai ir pedagogiškai apleistų vaikų užimtumą, propaguoti priemones, kuriomis siekiama apsaugoti paauglius nuo narkotikų ir kitų psichiką veikiančių medžiagų vartojimo;

11.4. skleisti saugios kaimynystės idėjas ir skatinti gyvenamųjų vietovių bendruomenes steigti saugios kaimynystės grupes;

11.5. aktyvinti smurto artimoje aplinkoje prevenciją;

11.6. plėtoti veiksmingą nusikaltimų prevencijos ir kontrolės politikos įgyvendinimo mechanizmą (pvz., užtikrinti tinkamą šios Programos priemonių įgyvendinimo administravimą ir kt.).

**V SKYRIUS**

**PROGRAMOS TIKSLŲ IR UŽDAVINIŲ VERTINIMO KRITERIJAI**

12. Programos efektyvumas vertinamas pagal šiuos kriterijus:

12.1. įgyvendintų ir neįgyvendintų Programos priemonių skaičių;

12.2. iki nustatytų terminų įgyvendintų priemonių skaičių;

12.3. priemonių veiksmingumą.

13. Kiekviena konkreti Nusikaltimų prevencijos ir kontrolės programos priemonė vertinama pagal Programos priemonių plane numatytus vertinimo kriterijus.

**VI SKYRIUS**

**PROGRAMOS ADMINISTRAVIMAS**

14. Programa įgyvendinama pagal Programos įgyvendinimo priemonių planą (priedas).

15. Programą rengia ir Savivaldybės tarybai tvirtinti teikia Panevėžio rajono savivaldybės Nusikaltimų prevencijos ir kontrolės komisija (toliau – Komisija). Programai įgyvendinti sudaromas priemonių planas.

16. Už Programos ir jos priemonių įgyvendinimo stebėseną, koordinavimą atsakinga Komisija.

17. Už konkrečių Programos priemonių įgyvendinimą pagal kompetenciją atsako priemonių plane nurodyti vykdytojai. Kai nurodomi keli numatomos priemonės vykdytojai, atsakingu vykdytoju laikomas tas, kuris nurodytas pirmas vykdytojų sąraše.

18. Programos priemonių vykdytojai iki kiekvienų metų vasario 20 d. raštu Komisijai teikia informaciją apie Programos priemonių įgyvendinimą ar neįvykdymo priežastis.

19. Komisija apibendrina gautą informaciją ir parengia kiekvienų metų Programos priemonių įgyvendinimo plano vykdymo ataskaitą. Ataskaita turi būti parengta pasibaigus metams ne vėliau kaip iki kitų metų kovo 31 d. įskaitytinai.

20. Komisijos pirmininkas (ar jo įgaliotas kitas Komisijos narys) Programos priemonių įgyvendinimo plano ataskaitą pateikia Savivaldybės merui, Savivaldybės administracijos direktoriui ir kaip informaciją – Savivaldybės tarybai. Ataskaita viešai paskelbiama savivaldybės interneto svetainėje.

21. Programos įgyvendinimo priemonių vykdytojai, atsižvelgdami į kintančias aplinkybes ir veiksnius, turinčius ar galinčius turėti įtakos Programos priemonių įgyvendinimui, teikia Komisijai motyvuotus pasiūlymus dėl įgyvendinamų Programos priemonių koregavimo ar pakeitimo efektyvesnėmis, detalizuodami jų tikslus, vykdymo procesą ir vertinimo kriterijus.

22. Programa ir jos įgyvendinimo priemonių planas gali būti peržiūrimas ir keičiamas Savivaldybės tarybos sprendimu.

**VII SKYRIUS**

**PROGRAMOS FINANSAVIMAS**

23. Programa finansuojama iš patvirtintų bendrųjų savivaldybės biudžeto asignavimų ir kitų finansavimo šaltinių.

**VIII SKYRIUS**

**BAIGIAMOSIOS NUOSTATOS**

24. Programa skelbiama savivaldybės interneto svetainėje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Panevėžio rajono savivaldybės 2024-2026 metų nusikaltimų prevencijos ir kontrolės programos

priedas

**PANEVĖŽIO RAJONO SAVIVALDYBĖS 2024**–**2026 METŲ NUSIKALTIMŲ PREVENCIJOS IR KONTROLĖS PROGRAMOS PRIEMONIŲ PLANAS**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Eil.  Nr. | Priemonės pavadinimas | Atsakingi vykdytojai | Vykdymo terminas | Numatomos lėšos, Eur | | | Vertinimo kriterijai | Laukiami rezultatai |
| 2024 m. | 2025 m. | 2026 m. |
| 1 | 2 | 3 | 4 | 5 | 6 | 7 | 8 | 9 |
| **I.** | **VAIKŲ IR JAUNIMO NUSIKALSTAMUMO PREVENCIJA IR KONTROLĖ** | | | | | | | |
| 1.1. | Skleisti informaciją vaikams, jų tėvams ir jaunimui apie egzistuojančias vaikų ir jaunimo užimtumo po pamokų, savaitgaliais ir per atostogas galimybes, vykdomas užimtumo programas (projektus) | Savivaldybės administracijos Švietimo, kultūros ir sporto skyrius  Savivaldybės jaunimo reikalų koordinatorius  Savivaldybės administracijos Socialinės paramos skyrius  Savivaldybės nusikaltimų prevencijos ir kontrolės komisija | 2024–2026 metai |  |  |  | Užimtumo programose, renginiuose, projektuose dalyvavusių vaikų skaičius.  Pateiktos informacijos skaičius ir forma. | Vaikai, jų tėvai ir jaunimas bus išsamiau informuojami apie galimybes įdomiai ir prasmingai praleisti laisvalaikį, bus sudarytos sąlygos didinti vaikų ir jaunimo užimtumą. |
| 1.2. | Prevencinių renginių vaikams organizavimas, siekiant ugdyti jų tinkamo elgesio visuomenėje normas ir atsakomybę, užimti juos prasminga ir turininga veikla. | Savivaldybės administracijos Švietimo, kultūros ir sporto skyrius  Panevėžio miesto ir rajono PK | 2024–2026 metai |  |  |  | Renginių skaičius per metus. | Didės vaikų užimtumas prasminga ir turininga veikla, vaikams bus diegiami socialaus elgesio pagrindai, gerės policijos ir jaunosios kartos bendravimas. |
| 1.3. | Patyčių prevencijos vykdymas ugdymo įstaigose, t. y. įvairių formų renginių (paskaitų, piešinių konkursų ir kt. organizavimas) | Savivaldybės administracijos Švietimo, kultūros ir sporto skyrius  Panevėžio miesto ir rajono PK | 2024–2026 metai |  |  |  | Renginių skaičius.  Patyčių prevencijos veikloje dalyvavusių vaikų skaičius. | Bus šalinamos sąlygos patyčioms atsirasti, skatinamas pozityvus vaikų mąstymas ir elgesys. |
| **II.** | **TURTINIŲ IR NETURTINIŲ NUSIKALSTAMŲ VEIKŲ PREVENCIJA** | | | | | | | |
| 2.1. | Skleisti saugios kaimynystės ir saugios aplinkos idėjas. Skatinti gyvenamųjų vietovių bendruomenes aktyvinti įsteigtas saugias kaimynystės grupes. Įkurti ir įtraukti naujas saugios kaimynystės grupes į saugios aplinkos kūrimą gyvenamoje vietoje | Panevėžio miesto ir rajono PK  Policijos rėmėjai  Seniūnijų seniūnai,  seniūnaičiai  Bendruomenių sąjunga ir bendruomenės  Savivaldybės administracijos Švietimo, kultūros ir sporto skyrius | 2024–2026 metai |  |  |  | Aktyvių ir neaktyvių, įsteigtų bei steigiamų saugios kaimynystės grupių veiklumo skatinimas.  Susitikimų su Panevėžio rajono seniūnais ir bendruomenėmis kiekis.  Dalyvių Panevėžio rajone organizuojamuo-se renginiuose (bendruomenių renginiuose) skaičius.  Teisės pažeidimų ir nusikalstamų veikų mažėjimas Panevėžio rajone. Panevėžio rajono gyventojų ir bendruomenių teisinio sąmoningumo didėjimas.  Galimai visuomenės ir gyventojų pasitikėjimo Panevėžio rajono savivalda ir policijos pareigūnais didėjimas. | Informacija apie saugią kaimynystės grupę bus skelbiama išskirtiniais gyvenamąsias vietoves žyminčiais stendais. Taip bus sudarytos sąlygos visuomenei aktyviau dalyvauti vykdant nusikaltimų ir kitų teisės pažeidimų prevenciją, sustiprės policijos ir gyvenamųjų vietovių bendruomenių bendradarbiavimas nusikaltimų prevencijos srityje.  Atsižvelgiant į vietos kriminogeninę analizę,  bus išrinkta saugiausia aplinka ar seniūnija. Tai skatins seniūniją ir seniūnijos gyvenamosios vietos bendruomenę kurti saugią aplinką kaimynų bendravimo bei abipusės pagalbos pagrindu gyvenamojoje vietoje.  Bus surengtas teisinių žinių konkursas, skatinantis jaunimą įgyti teisinių žinių ir laikytis įstatymų. Didės šios amžiaus grupės užimtumas.  Panevėžio rajone renginių metu, susitikimų metu bus didinamas bendruomenės ir visuomenės pasitikėjimas savivalda bei policijos pareigūnais. Teikiama informacija uždaroje „Messenger“ grupėje apie Panevėžio rajono kriminogeninę situaciją.  Viešinama informacija apie renginius Panevėžio rajone „Facebook“ Panevėžio miesto ir rajono bendruomenės pareigūnų puslapyje. |
| 2.2.  2.3. | Organizuoti prevencijos priemones, skirtas gyventojų turto apsaugai (pvz., ūkininkams, gyvenantiems vienkiemiuose, atokiose gyvenvietėse) stiprinti, skleisti informaciją apie apsisaugojimo nuo nusikalstamų veikų būdus ir priemones (apsaugos sistemų įrengimas ir kt.).  Organizuoti prevencines priemones, skiriamas eismo saugumui gerinti bei „gyvybių išsaugojimo keliuose“ galimybei didinti. | Panevėžio miesto ir rajono PK  Seniūnijų seniūnai  Savivaldybės nusikaltimų prevencijos ir kontrolės komisija  Ūkininkų sąjunga  Panevėžio miesto ir rajono PK  Bendruomenės, saugios kaimynystės grupės | 2024–2026 metai |  |  |  | Suorganizuotų prevencijos priemonių ir pasiektų asmenų skaičius per metus.  Pranešimų iš bendruomenės dėl neblaivių vairuotojų pažeidimų ar pavojingų situacijų skaičius (kriminogeninė analizė).  Visų gyventojų grupių įtraukimas. | Visuomenei bus nuolat teikiama profesionali informacija apie tai, ko reikėtų vengti, kad asmuo netaptų nusikaltimo auka, kokių veiksmų imtis siekiant nutraukti ar užkardyti nusikalstamą veiką, daugiau gyventojų susipažins su apsisaugojimo nuo nusikalstamų veikų (vagysčių, plėšimų, sukčiavimo ir kita) būdais ir priemonėmis (taip pat ir turto apsaugos įranga), kad netaptų nusikaltimų aukomis, sustiprės pilietinė savisauga, galimai sumažės turtinių nusikaltimų.  Bus vertinama iš bendruomenės gyvenamosios vietos gauta informacija, susijusi su eismo saugumu. Siekiant sumažinti eismo įvykių skaičiaus kilimą Panevėžio rajono teritorijoje organizuojamos saugaus eismo prevencinės priemonės, kurios skatins saugumą keliuose. |
| **III.** | **SMURTINIŲ NUSIKALTIMŲ PREVENCIJA IR KONTROLĖ** | | | | | | | |
| 3.1. | Smurto artimoje aplinkoje ir smurto prieš vaikus prevencijos socialinės rizikos šeimose ir šeimose, kur gautas pranešimas apie galimą smurto artimoje aplinkoje atvejį, vykdymas (prevencinis vykimas į šeimas, šeimų ir asmenų konsultavimas, įvairių amžiaus grupių vaikų anoniminė apklausa) | Savivaldybės administracijos Socialinės paramos skyrius  Panevėžio miesto ir rajono PK  Savivaldybės administracijos Švietimo, kultūros ir sporto skyrius | 2024–2026 metai |  |  |  | Aplankytų šeimų skaičius.  Konkrečių socialinės rizikos šeimų (asmenų), kurioms suteiktas psichologė ar kita reikalinga pagalba, skaičius per metus. | Mažės psichologinio ir fizinio smurto artimoje aplinkoje atvejų socialinės rizikos šeimose. |
| 3.2. | Visuomenės švietimas smurto artimoje aplinkoje prevencijos klausimais | Panevėžio miesto ir rajono PK  Seniūnijų seniūnai | 2024–2026 metai |  |  |  | Surengtų informacinių renginių visuomenei skaičius | Visuomenę pasieks išsamesnė informacija, kaip atpažinti smurto apraiškas |
| 3.3. | Prekybos žmonėmis prevencijos organizavimas savivaldybėje, pateikiant visuomenei išsamią informaciją apie prekybą žmonėmis | Savivaldybės administracijos Juridinis skyrius  Panevėžio miesto ir rajono PK | 2024–2026 metai |  |  |  | Pateiktos informacijos skaičius ir forma (spaudoje, internete, seniūnijų informaciniuose stenduose) | Bus daugiau informacijos apie prekybą žmonėmis, perspėjimų apie galimas šios nusikaltimų rūšies aukas, kurios dėl savo socialinės padėties, nepalankių buities sąlygų ar santykių šeimoje gali būti įtrauktos į prostituciją ir tapti prekybos žmonėmis aukomis (nepilnamečiai, bedarbiai, smurtą ir seksualinę prievartą buityje patiriančios moterys ir vaikai). |
| **IV.** | **NUSIKALTIMŲ, DAROMŲ VIEŠOSIOSE VIETOSE, PREVENCIJA IR KONTROLĖ** | | | | | | | |
| 4.1. | Nelegalaus tabako ir alkoholio laikymo, gabenimo ir pardavimo užkardymo prevencija. | Panevėžio miesto ir rajono PK  Seniūnijų seniūnai  Bendruomenių atstovai | 2024–2026 metai |  |  |  | Išaiškintų nelegalaus tabako ir alkoholio laikymo, gabenimo, prekybos atvejų skaičius. | Bus laikoma, gabenama ir parduodama mažiau nelegalaus tabako ir alkoholio.  Sumažės  nusikalstamų  veikų skaičius. Gerės visuomenės sveikata. |
| 4.2. | Prevencinė veikla su valkataujančiais ir elgetaujančiais asmenimis (informavimas, konsultavimas, laikinas nakvynės suteikimas). | Savivaldybės administracijos Socialinės paramos skyrius  Panevėžio miesto ir rajono PK | 2024–2026 metai |  |  |  | Valkataujančių ir elgetaujančių asmenų skaičius, suteiktų trumpalaikių socialinių paslaugų skaičius. | Suteikus reikiamą informaciją ir paslaugas, sumažės valkataujančių ir elgetaujančių asmenų ir jų daromų teisės pažeidimų skaičius. |
| 4.3. | Policijos rėmėjų (jaunųjų policijos rėmėjų) veiklos propagavimas skatinant gyventojus ir jaunimą tapti policijos rėmėjais. | Panevėžio miesto ir rajono PK  Savivaldybės jaunimo reikalų koordinatorius  Savivaldybės administracijos Švietimo, kultūros ir sporto skyrius | 2024–2026 metai |  |  |  | Policijos rėmėjų (naujų ir jaunimo) skaičius per metus. | Policijos rėmėjai bendrai su policijos pareigūnais patruliuos viešosiose vietose ir renginiuose.  Bus užtikrinama  viešoji tvarka. Sumažės teisės pažeidimų. |
| 4.4. | Viešosios tvarkos pažeidimų prevencija, bendrų viešosios tvarkos užtikrinimo priemonių organizavimas.  Pasidalijimas gerąja patirtimi su kitų savivaldybių nusikaltimų prevenciją kuruojančiais darbuotojais. | Savivaldybės administracijos Juridinis skyrius  Panevėžio miesto ir rajono PK  Seniūnijų seniūnai | 2024–2026 metai |  |  |  | Surengtų priemonių skaičius per metus. | Viešose vietose sumažės nusikaltimų ir teisės pažeidimų. Bus užtikrinamas Savivaldybės patvirtintų taisyklių laikymasis.  Bus įgyta nusikaltimų ir teisės pažeidimų prevencijos patirties. |
|  |  |  |  | 11 000 | 11 000 | 11 000 |  |  |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**PANEVĖŽIO RAJONO SAVIVALDYBĖS ADMINISTRACIJOS**

**ŠVIETIMO, KULTŪROS IR SPORTO SKYRIUS**

Panevėžio rajono savivaldybės tarybai

**SAVIVALDYBĖS TARYBOS SPRENDIMO ,,DĖL PANEVĖŽIO RAJONO SAVIVALDYBĖS 2024–2026 METŲ NUSIKALTIMŲ PREVENCIJOS IR KONTROLĖS PROGRAMOS PATVIRTINIMO“ PROJEKTO**

**AIŠKINAMASIS RAŠTAS**

2024 m. sausio 25 d.

Panevėžys

**1. Sprendimo projekto tikslai ir uždaviniai**

Sprendimo projekto tikslas – patvirtinti Panevėžio rajono savivaldybės 2024–2026 metų nusikaltimų prevencijos ir kontrolės programą, kurioje numatyta: programos tikslai ir uždaviniai, jų vertinimo kriterijai, programos finansavimas ir administravimas, priemonių planas, apžvelgtos pastarųjų metų nusikalstamumo tendencijos.

**2. Siūlomos teisinio reguliavimo nuostatos ir laukiami rezultatai**

Lietuvos Respublikos vietos savivaldos įstatymo 16 straipsnio 34 punktas numato, kad išimtinė Savivaldybės tarybos kompetencija yra dalyvavimas, bendradarbiavimas užtikrinant viešąją tvarką, kuriant ir įgyvendinant nusikaltimų prevencijos priemones.

Viešojo saugumo stiprinimo ir plėtros programoje numatomi vidaus saugumo užtikrinimo politikos prioritetai ir uždaviniai viešojo saugumo palaikymo ir stiprinimo srityje.

Saugios savivaldybės koncepcija nustato saugios savivaldybės aplinkos kūrimo tikslus, uždavinius, saugios aplinkos savivaldybėje kūrimo kryptis, saugią savivaldybę apibūdinančius kriterijus.

**3.** **Lėšų poreikis ir šaltiniai**

Sprendimui įgyvendinti bus reikalinga 33 000 Eur savivaldybės biudžeto lėšų.

**4.Kiti reikalingi pagrindimai, skaičiavimai ar paaiškinimai**

Išdėstyta programoje.

Vyriausioji specialistė Lina Daubarienė